**4.2.3.SAM rādītāju metodoloģijas apraksts**

|  |  |  |  |
| --- | --- | --- | --- |
| **Prioritātes Nr.** | **4.2.** | **Prioritātes nosaukums:** | **Izglītība, prasmes un mūžizglītība** |
| **SAM Nr.:** | **4.2.3.** | SAM nosaukums: | **Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti.** |

|  |  |
| --- | --- |
| **Rādītāja Nr.** (ID) | **i.4.2.3.a** |
| **Rādītāja nosaukums** | NEET jaunieši, kas saņēmuši atbalstu Eiropas Sociālā fonda finansējuma ietvaros |
| **Rādītāja definīcija** | NEET situācijā esošie jaunieši vecumā no 15 -29 (ieskaitot) gadiem, kuri iesaistījušies Eiropas Sociālā fonda finansējuma ietvaros paredzētajos pasākumos |
| **Rādītāja veids** | Programmas specifiskais iznākuma rādītājs |
| **Rādītāja mērvienība** | Personu skaits (unikālas personas) |
| **Atsauces vērtība** | sk. sadaļu “Veiktie aprēķini un pieņēmumi, kas izmantoti aprēķiniem” |
| **Starpposma vērtība** uz 31.12.2024. | 450 |
| **Sasniedzamā vērtība** uz 31.12.2029. | 2250 |
| **Pieņēmumi un aprēķini[[1]](#footnote-1)** | **Kritēriji rādītāju izvēlei**  Plānojot ieguldījumus tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   1. **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. 2. **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. 3. **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[2]](#footnote-2)**  Kopējo rādītāju veidos mērķa grupa, kas ir NEET situācijā esošie jaunieši vecumā no 15-29 gadiem (ieskaitot), neaktīvie un NVA nereģistrētie jaunieši, kas nemācās, nestrādā un neapgūst arodu.  Pirms NEET situācijā esošā jaunieša iesaistes projektā tiek pārbaudīta NEET jaunieša atbilstība projekta mērķa grupai – tiks izmantoti Valsts ieņēmumu dienesta(VID)datiparpersonunodarbinātību, kā arī Valsts izglītības informācijas sistēmas (VIIS) dati par personu iegūto izglītību, t.sk. izmantojot sociālās palīdzības un sociālo pakalpojumu administrēšanas lietojumprogrammu.  Rādītāja vērtības noteikšanai izmantojami statistikas dati par NEET situācijā esošo jauniešu skaitu un īpatsvaru 2019.gadā: NEET (15-29 gadi) 10,3% (avots: Eurostat<https://appsso.eurostat.ec.europa.eu/nui/submitViewTableAction.do>), tomēr jānorāda, ka atsevišķi nav pieejama statistika par NVA nereģistrēto jeb neaktīvo NEET situācijā esošo jauniešu skaitu (tā daļēji tiek ietverta izlases veida darbaspēka apsekojumos), tāpēc vērtībai ir atbilstoši Eiropas Savienības struktūrfondu 2014.-2020.gada plānošanas perioda 8.3.3.SAM projekta dati un tā ietvaros noteiktais iznākuma rādītājs, kas ļauj indikatīvi noteikt potenciālo mērķa grupas apjomu. Vienlaikus rādītāja vērtības noteikšana izriet no nepieciešamā atbalsta pasākumu kopuma un vidējā atbalsta ilguma un atbalsta indikatīvajām izmaksām vienai personai.  Projekta dati. Informācija par sasniegtajām rādītāja vērtībām pieejama KP VIS.  Oficiālās statistikas portāla (Centrālās statistikas pārvaldes) statistikas rādītājs (tabula): “Iedzīvotāji pēc ekonomiskās aktivitātes statusa, izglītības līmeņa un dzimuma pa ceturkšņiem.”  *EUROSTAT* dati: “Young people neither in employment nor in education and training by sex, age and labour status (NEET rates)  Oficiālās statistikas portāla (Centrālās statistikas pārvaldes) statistikas rādītājs (tabula): “Iedzīvotāji vecumā no 15- 29 gadiem sadalījumā pēc dzimuma”.  Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  *Darbības līmenis:* projekts. Kopējā mērķa vērtība veidosies no projekta/ projektu datiem.  *Starpposma vērtības aprēķina skaidrojums*: starpposma vērtība noteikta, pamatojoties uz plānoto darbību ieviešanas progresu, ņemot vērā paredzamo darbību uzsākšanas laiku (2024.gada I. ceturksnis) un kopējo īstenošanas ilgumu.  SAM ietvaros NEET situācijā esošajiem jauniešiem plānoti šādi atbalsta pasākumi:  1) NEET situācijā esošo jauniešu apzināšana (outreach), 2) profilēšana, 3) individuālās pasākumu programmas izstrāde un īstenošana, lai sekmētu to atgriešanos izglītībā vai nodarbinātībā, nodrošinot programmas īstenošanas laikā jaunietim individuālo mentora atbalstu, kā arī 4) nodrošinot individuālo mentoringu vai koučingu pēc individuālās pasākumu programmas beigām, lai nostiprinātu sasniegtos rezultātus.  Projektā plānots iesaistīt indikatīvi 450 NEET situācijā esošus jauniešus gadā (kopā pieci gadi).  Indikatīvi:  1) likme par viena mērķa grupas jaunieša iesaisti = 110 *euro*;  2) likme par viena mērķa grupas jaunieša dalību individuālajā pasākuma programmā mēnesī = 520 *euro* (mentora individuālais atbalsts, programmas vadītāja individuālais atbalsts, atbalsta pasākumi administratīvās izmaksas), programmas vidējais ilgums 4 mēneši;  3) likme par viena mērķa grupas jaunieša individuālā mentoringa vai koučinga nodrošināšanu pēc individuālās pasākumu programmas beigām, lai nostiprinātu sasniegtos rezultātus un nodrošinātu to ilgstpēju, pieņemot, ka 40% no pabeigušajiem iesaistīsies nodarbinātībā vai formālajā izglītībā = 200 *euro*  Nosacījums: šī likme pienāksies tikai par tiem jauniešiem, kuri ir sekmīgi pabeiguši IPP ar rezultātu:   1. Iesaistījies formālā izglītībā; 2. Iesaistījies nodarbinātībā.   Vidēji uz vienu jaunieti plānotas izmaksas: 110 *euro* +(520 *euro* \*4 mēneši) + (200 *euro*\*40%) = 2270 *euro*  2250 jaunieši x 2270 euro = 5 107 500 *euro*  Citas izmaksas: 1 417 500 *euro*  (darbību īstenošanas atbalsta un koordinācijas izmaksas)  6 525 000 EUR (indikatīvais pasākumam plānotais kopējais finansējums ar elastības finansējumu). |
| **Intervences loģika**  Nodrošinot mērķtiecīgu NEET situācijā esošo jauniešu apzināšanu un sasniegšanu katrā Latvijas reģionā, kā arī sniedzot viņiem sākotnējo informāciju par atbalsta iespējām, izstrādājot katra vajadzībām pielāgotu individuālo pasākumu programmu, kas vērsta uz sociālās un ekonomiskās aktivācijas rezultātu sasniegšanu un ietver kompleksu un integrētu atbalsta pasākumu kopumu prasmju apguvei un motivācijai personīgās izaugsmes mērķu sasniegšanai, sekmētu NEET situācijā esošo jauniešu izglītības un mācību atsākšanu vai turpināšanu, kā arī iesaisti darba tirgū.  Ieguldījumiem ir tieša sasaiste ar plānotajiem rezultātiem, jo rādītāju veidos tādas mērķa grupas personas, kas ir NEET situācijā esošie jaunieši vecumā no 15-29 gadiem (ieskaitot), neaktīvie un NVA nereģistrētie jaunieši, kas nemācās, nestrādā un neapgūst arodu, tādējādi paredzētā intervence tiešā veidā attiecas uz šo jauniešu apzināšanas (outreach) mehānismu, profilēšanu, lai noteiktu mērķa grupas vajadzības un prasmju attīstības virzienus, kā arī izstrādātu atbilstošu un mērķtiecīgu individuālo pasākumu programmu, kas ir integrēts un komplekss atbalsta pasākumu kopums (t.sk. mentoringa, koučinga, speciālistu atbalsts, neformālās izglītības pasākumi, kursi, semināri u.c.) ar mērķi iesaistīt NEET situācijā esošo jauniešus izglītībā vai nodarbinātībā un sekmēt prasmju attīstību un sociālo iekļaušanu.  Saistīts ar 4.2.3.SAM rezultatīvo rādītāju EECR02 „Dalībnieki, kuri pēc dalības pārtraukšanas iesaistījušies izglītībā vai mācībās”. Ieguldījumu pievienotā vērtība ir saistāma ar investīcijām izglītībā un mācību pasākumos, kas dod augstu atdevi gan īstermiņā, gan ilgtermiņā un būtiski pārsniedz izmaksas, sekmējot cilvēkkapitāla veidošanos, kā arī samazinot jauniešu nabadzības līmeni, noziedzības līmeni un devianci. |
| **Iespējamie riski**  **Rādītāja neizpildes risks vērtējams kā zems.** Ietekmi var radīt administratīvi teritoriālās reformas ieviešana, ekonomiskā situācija valstī, epidemioloģiskā situācija valstī, emigrācija. Rādītāja izpildi var ietekmēt jauniešu nepietiekama iesaiste pasākumos. Pasākumi risku mazināšanai tiks īstenoti atbilstoši aktuālākai situācijai. |
| **Rādītāja sasniegšana** | Personas - NEET situācijā esošie jaunieši - tiks uzskaitītas no projekta darbībām (saņēmuši atbalstu iesaistei izglītībā un mācību pasākumos, nodarbinātībā, aktīvajos nodarbinātības pasākumos un pilsoniskās sabiedrības aktivitātēs, t.i. ir veikta NEET situācijā esošā jaunieša profilēšana, sākotnēja konsultēšana un virzīšana aktīvajos nodarbinātības pasākumos  vai izstrādāta individuālā pasākumu programma un tā īstenota).  Rādītājs ir uzskatāms par sasniegtu brīdī, kad persona ir saņēmusi atbalstu dalībai projektā, t.i. persona ir iesaistījusies aktīvajos nodarbinātības pasākumos vai noslēgusi vienošanos ar pašvaldību vai NVO par dalību individuālās pasākumu programmas īstenošanā. |

|  |  |
| --- | --- |
| **Rādītāja Nr.** (ID) | **EECR02** |
| **Rādītāja nosaukums** | Dalībnieki, kuri pēc dalības pārtraukšanas iesaistījušies izglītībā vai mācībās |
| **Rādītāja definīcija** | Personas, kuras ir saņēmušas ESF+ atbalstu un kuras ir tikko iesaistījušās izglītībā (mūžizglītība, formālā izglītība) vai mācību pasākumos (ārpus darba / darbavietā, profesionālā apmācība utt.) tūlīt pēc ESF+ atbalsta saņemšanas (dalības pārtraukšanas).[[3]](#footnote-3) |
| **Rādītāja veids** | Rezultāta rādītājs |
| **Rādītāja mērvienība** | Personu skaits[[4]](#footnote-4) |
| **Atsauces vērtība** | 378 (2021.) |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. | 405 |
| **Pieņēmumi un aprēķini[[5]](#footnote-5)** | **Kritēriji rādītāju izvēlei**:  Plānojot ieguldījumus tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   1. **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. 2. **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. 3. **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[6]](#footnote-6)**  Datu avots būs projekta uzraudzības dati un informācija par sasniegtajām rādītāja vērtībām būs pieejama KPVIS. Informācija par mērķa vērtības sasniegšanu tiks iegūta no VIIS, kā arī no noslēguma ziņojuma par ESF+ atbalsta ietekmi uz mērķa grupas dalībnieku datiem.  Kopējo rādītāju veidos tie SAM atbalstu saņēmušie NEET situācijā esošie jaunieši vecumā no 15-29 gadiem (ieskaitot), kas pēc dalības pabeigšanas vai pārtraucot dalību, būs iesaistījušies izglītībā vai mācību pasākumos.  Aprēķiniem izmantoti Eiropas Savienības struktūrfondu 2014.-2020.gada plānošanas perioda 8.3.3.SAM projekta dati - NVA nereģistrēto NEET situācijā esošo jauniešu skaits, kas sekmīgi izpildījuši individuālo pasākumu programmu ESF atbalsta ietvaros (ESF) un iesaistījušies izglītībā.  Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  Atsauces vērtībai ir atbilstoši Eiropas Savienības struktūrfondu 2014.-2020.gada plānošanas perioda 8.3.3.SAM projekta dati - NVA nereģistrēto NEET situācijā esošo jauniešu skaits, kas sekmīgi izpildījuši individuālo pasākumu programmu ESF atbalsta ietvaros (ESF). Jānorāda, ka šajā gadījumā rezultāta rādītājs ietvēra plašāku pozīciju kopumu, ne tikai iesaisti izglītībā un mācību pasākumos (t.i. 8.3.3.SAM rezultāta rādītājs - NEET jauniešu skaits, kas sekmīgi izpildījuši individuālo pasākumu programmu Eiropas Sociālā fonda finansējuma ietvaros, ko sasniedz, ja individuālās pasākumu programmas noslēgumā mērķa grupas jaunietis ir iesaistījies izglītībā, tai skaitā aroda apguvē pie amata meistara, Valsts izglītības attīstības aģentūras īstenotajā Jauniešu garantijas projekta pasākumā vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos vai nodarbinātībā, kā arī nevalstisko organizāciju vai jauniešu centru darbībā). 8.3.3.SAM noteiktā vērtība uz 2021.g. 31.decembri ir 2720 personas, saskaņā ar projekta datiem uz 30.09.2020. 13,92% NEET situācijā esošie jaunieši bija iesaistīti formālajā izglītībā 1mēnesi pēc dalības projektā, tādējādi atsauces vērtība tiek noteikta 378 personas (2720 x 13,92% = 378), jo projekta datu par NEET situācijā esošo jauniešu iesaisti mācību pasākumos (neformālajā izglītībā) nav pieejami.  Plānots, ka pēc ESF+ atbalsta 18% iesaistīsies izglītībā un mācību pasākumos (2250 x 18%)= 405). |
| **Intervences loģika**  Ieguldījumiem ir tieša sasaiste ar plānotajiem rezultātiem, jo rezultāta rādītāja vērtību veidos tā mērķa grupas personu daļa, kas ir NEET situācijā esošie jaunieši vecumā no 15-29 gadiem (ieskaitot), neaktīvie un NVA nereģistrētie jaunieši, kas nemācās, nestrādā un neapgūst arodu, bet paredzētās intervences rezultātā ir veicināta šo personu sociālā aktivācija, nodrošināta jauniešu “otro iespēju” pilnvērtīga īstenošana atgriezties izglītības sistēmā vai iesaistīties nodarbinātībā.  Ieguldījumu pievienotā vērtība ir saistāma ar investīcijām izglītībā un mācību pasākumos, kas dod augstu atdevi gan īstermiņā, gan ilgtermiņā un būtiski pārsniedz izmaksas, sekmējot cilvēkkapitāla veidošanos, kā arī samazinot jauniešu nabadzības līmeni, noziedzības līmeni un devianci. |
| **Iespējamie riski**  Gadījumos, kad jaunieši NEET situācijā saskaras ar pārāk nelabvēlīgu sociāli-ekonomisko fonu un ļoti būtiskiem ierobežojumiem, ne vienmēr sasniegtie rezultāti varēs garantēt plānotā rezultāta nodrošināšanu. Daudzām no mērķa grupas personām nav nodrošinātas akūtākās vajadzības, un tas ierobežo nodarbinātības un izglītības jautājumu risināšanu, jo primāro vajadzību nodrošināšanai un tai sekojošajai iekļaušanai nodarbinātībā vai izglītībā ir nepieciešams ilgāks laiks un apjomīgāks finansējums, lai nonāktu līdz noteiktajiem rezultātiem. Pastāv risks, ka būs gadījumi, kad sniegtie atbalsta pasākumi būs sekmējuši personas virzību un sociālo aktivizāciju, bet tie vēl nebūs rezultējušies ar personas iesaisti izglītībā, tomēr būs iespējams identificēt progresu šajā jautājumā, piemēram, apzinātas izglītības / kvalifikācijas ieguves iespējas, kā arī neformālās izglītības iespējas.  Pastāv risks, ka lai sasniegtu rezultāta rādītāju, atbalsta sniedzēji izvēlēsies strādāt ar “drošākiem” NEET situācijā esošajiem jauniešiem, ar kuriem var labāk sasniegt rezultātu, kas var novest pie t.s. “creaming”, tādējādi nepieciešams plānot sabalansētu rezultāta rādītāja sasniegšanu un mērķa grupas atlasi dalībai, vienlaikus nodrošinot lietderīgu ES fondu līdzekļu izlietojumu un nepieciešamību ieviest projekta rezultāta rādītāja izpildes veicinošus pasākumus.  Pie NEET situācijā esošo jauniešu iesaistes atbalsta pasākumos, prioritāri veicināma tāda NEET situācijā esošo jauniešu iesaiste, kuri nonākuši smagā ekonomiski sociālā situācijā (piemēram, personas ar invaliditāti), novēršot atbalsta sniedzēja virzību uz pēc iespējas lielāka iznākuma/rezultāta rādītāja sasniegšanu.  Var iestāties riski, mainoties ekonomiskai situācijai valstī, epidemioloģiskai situācijai valstī, emigrācijai, jauniešu nepietiekamai iesaistei. Pasākumi risku mazināšanai tiks īstenoti atbilstoši aktuālākai situācijai |
| **Rādītāja sasniegšana** | NEET situācijā esošo jauniešu skaits, kas pēc ESF+ atbalsta saņemšanas ir iesasitījušies izglītībā vai mācību pasākumos. Katram jaunietim tiek izstrādāta individuāla pasākumu programma; pēc atbalsta saņemšanas tiek sagatavots noslēguma ziņojums par ESF+ atbalsta ietekmi uz mērķa grupas dalībnieku.  Rādītājs ir sasniegts, ja mērķa grupas jaunietis pēc tam, kad ir pārtraucis dalību projektā, ir iesaistījies izglītībā vai mācību pasākumos.  Tūlītējie rādītāji tiek uzskaitīti četru nedēļu laikā pēc tam, kad jaunietis ir pārtraucis dalību projektā. . |

|  |  |
| --- | --- |
| **Rādītāja Nr.** (ID) | **EECO18** |
| **Rādītāja nosaukums** | Nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu |
| **Rādītāja definīcija** | Ar valsts pārvaldi saprot: centrālo, reģionālo un vietējo struktūru izpildu un likumdošanas pārvaldi; fiskālo lietu administrēšanu un uzraudzību (nodokļu shēmu darbība; preču nodokļa / nodokļu iekasēšana un nodokļu pārkāpumu izmeklēšana; muitas administrācija); budžeta izpildi un valsts līdzekļu un valsts parāda pārvaldību (naudas piesaistīšana un saņemšana un to izmaksu kontrole); vispārējās (civilās) pētniecības un attīstības politikas un saistīto fondu administrēšanu; ekonomiskās un sociālās plānošanas un statistikas pakalpojumu administrēšanu un darbīua dažādos pārvaldes līmeņos (Eurostat definīcija).  Sabiedriskie pakalpojumi attiecas uz jebkuru publisku vai privātu struktūru, kas sniedz pakalpojumus sabiedrībai. Šīs definīcijas privātais elements ir būtisks gadījumos, kad dažus pakalpojumus valsts sniedz lieliem privātiem vai daļēji privātiem pakalpojumu sniedzējiem, t.i., privātām struktūrām ar publisku funkciju.  Avots: Eurostat, NACE 2. red. Ekonomisko darbību statistiskā klasifikācija Eiropas Kopienā, 2008. gads (286. lpp.).[[7]](#footnote-7) |
| **Rādītāja veids** | Iznākuma rādītājs |
| **Rādītāja mērvienība** | Iestāžu skaits |
| **Atsauces vērtība** | sk. sadaļu “Veiktie aprēķini un pieņēmumi, kas izmantoti aprēķiniem” |
| **Starpposma vērtība** uz 31.12.2024. | 38 |
| **Sasniedzamā vērtība** uz 31.12.2029. | 38 |
| **Pieņēmumi un aprēķini[[8]](#footnote-8)** | **Kritēriji rādītāju izvēlei**  Plānojot ieguldījumus tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[9]](#footnote-9)**  Pasākuma “Integrēta "skola-kopiena" sadarbības programma atstumtības riska mazināšanai izglītības iestādēs un interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”projektu dati. Informācija par sasniegtajām rādītāja vērtībām pieejama KP VIS.  Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  *Darbības līmenis*: projekts. Kopējā mērķa vērtība veidosies no projektu datiem.  *Starpposma rādītāja aprēķina skaidrojums:* Starpposma vērtība uz 2024.g.- 38 iestādes, jo plānots, ka 2024.gadā būs iesākti projekti un apstiprināti pirmie maksājumu pieprasījumi.  Sasniedzamā rādītāja vērtība uz 31.12.2029.: 38 iestādes, jo plānoti 38 finansējuma saņēmēji – 1 valsts pārvaldes iestāde un 37 pašvaldības, pieņemot, ka atklātajā atlasē projektus iesniegs un vienošanos par projektu īstenošanu noslēgs 90% pašvaldības.  Rādītāja vērtība veidosies no 2 pasākumiem:  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  *Darbības līmenis*: projekts. Kopējā mērķa vērtība veidosies no projekta datiem.  *Starpposma rādītāja aprēķina skaidrojums*: Starpposma vērtība uz 2024.g.- 1 (viena) iestāde, jo 2024.gadā projekts būs jau iesākts un apstiprināts pirmais maksājumu pieprasījums.  Sasniedzamā rādītāja vērtība uz 31.12.2029.: 1 (viena) iestāde, jo plānots 1 (viens) finansējuma saņēmējs - valsts pārvaldes iestāde.  Pasākumam plānotais kopējais finansējums ind. ir 23 490 000 EUR (ar elastības finansējumu).  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  *Darbības līmenis*: projekts. Kopējā mērķa vērtība veidosies no projektu datiem.  *Starpposma rādītāja aprēķina skaidrojums*: Starpposma vērtība uz 2024.g.- 37 iestādes, jo 2024.gadā projekti būs jau iesākti un apstiprināti pirmie maksājumu pieprasījumi.  Sasniedzamā rādītāja vērtība uz 31.12.2029.: 37 iestādes, jo plānots, ka indikatīvi 90% pašvaldību iesniegs projektus un noslēgs vienošanos par projektu īstenošanu.  Pasākumam plānotais kopējais finansējums ind. ir 23 055 000 EUR (ar elastības finansējumu). |
| **Intervences loģika**  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  Pasākuma ietvarosplānots attīstīt integrētu skola-kopiena pieeju, veicinot starpinstitūciju sadarbību un koordināciju atbalsta sniegšanā, tostarp attīstot vecāku un pedagogu sadarbību, sniedzot atbalstu bērniem un jauniešiem - priekšlaicīgas mācību pārtraukšanas, sociālās atstumtības, kā arī pāridarījumu riskam pakļautiem, bērniem un jauniešiem ar speciālām vajadzībām, mācīšanās traucējumiem, mācīšanās grūtībām, reemigrantiem.  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  Pasākuma ietvaros plānots atbalsts interešu izglītības attīstībai ārpus izglītības iestādēm un bērnu pieskatīšanai, veicinot sociālās atstumtības riska grupu integrēšanu izglītībā un pasākumu pieejamības nodrošināšanu atbilstoši kopienā esošo bērnu un jauniešu interesēm un vajadzībām. Nodrošinot atbalstu bērniem un jauniešiem pašvaldībās, plānots attīstīt institūciju kapacitāti atbalsta pasākumu īstenošanā. |
| **Iespējamie riski**  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  Rādītāja neizpildes risks vērtējams kā zems. Ietekmi var radīt reformas vispārējā izglītībā un administratīvi teritoriālās reformas ieviešana. Pasākumi risku mazināšanai tiks vērtēti, ņemot vērā reformas izglītībā un nozares plānošanas dokumentos noteiktās darbības. Projekta īstenošanas uzraudzībai tiks nodrošinātas regulāras projekta uzraudzības sēdes.  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  Rādītāja neizpildes risks vērtējams kā zems. Pasākumi risku mazināšanai tiks vērtēti, ņemot vērā reformas izglītībā un nozares plānošanas dokumentos noteiktās darbības. |
| **Rādītāja sasniegšana** | Rādītājs ir uzskatāms par sasniegtu, kad finansējuma saņēmējs ir noslēdzis vienošanos vai līgumu ar sadarbības iestādi (CFLA) par projekta īstenošanu un CFLA ir pieņēmusi lēmumu par pirmā maksājuma pieprasījuma apstiprināšanu. |

|  |  |
| --- | --- |
| **Rādītāja Nr.** (ID) | **r.4.2.3.a** |
| **Rādītāja nosaukums** | Iestādes, kas veicinājušas vienlīdzīgu piekļuvi kvalitatīvai un iekļaujošai izglītībai pašvaldībās, jo īpaši nelabvēlīgā situācijā esošiem bērniem un jauniešiem |
| **Rādītāja definīcija** | Ar iestādēm saprot: 1) valsts pārvaldes iestādi, kas koordinē starpinstitūciju sadarbību pašvaldībās bērnu un jauniešu priekšlaicīgas mācību pārtraukšanas un sociālās atstumtības riska mazināšanai atbalstam, sadarbības īstenošanai ar vecākiem un sabiedrības izpratnes veicināšanai par iekļaujošu izglītību, pilsoniskās iniciatīvas attīstībai ar vietējo kopienu, tostarp efektīvam darbam ar reemigrējušiem un imigrantu bērniem, un mazākumtautībām; 2) pašvaldības, kas sniedz atbalstu interešu izglītības attīstībai ārpus izglītības iestādēm un bērnu pieskatīšanai, veicinot sociālās atstumtības riska grupu integrēšanu izglītībā un pasākumu pieejamības nodrošināšanu atbilstoši kopienā esošo bērnu un jauniešu interesēm un vajadzībām.  Ar ieviestajiem uzlabojumiem saprot: projekta īstenošanas rezultātā valsts pārvaldes iestāde un pašvaldības būs veicinājušas vienlīdzīgu pieeju kvalitatīvai un iekļaujošai izglītībai, jo īpaši nelabvēlīgā situācijā esošiem bērniem un jauniešiem. |
| **Rādītāja veids** | Programmas specifiskais rezultāta rādītājs |
| **Rādītāja mērvienība** | Iestāžu skaits |
| **Atsauces vērtība un gads** | 2021.gads: 44 |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. | 38 |
| **Pieņēmumi un aprēķini[[10]](#footnote-10)** | **Kritēriji rādītāju izvēlei**:  Plānojot ieguldījumus tika izvēlēts tāds specifiskais rezultāta rādītājs, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifiskā atbalsta mērķa ietvaros.   * **Sasaiste** **ar plānotajiem ieguldījumiem**. Rādītāja izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[11]](#footnote-11)**  Pasākuma “Integrēta "skola-kopiena" sadarbības programma atstumtības riska mazināšanai izglītības iestādēs” un pasākuma “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām” projektu dati. Informācija par sasniegtajām rādītāja vērtībām pieejama KP VIS.  Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  Darbības līmenis: projekts. Kopējā mērķa vērtība veidosies no projektu datiem.  Rādītāja atsauces vērtības skaidrojums: atsauces vērtība ir 44, ņemot vērā, ka 2014.-2020.gada plānošanas periodā ierobežotas atlases ietvaros tika īstenoti līdzīgi pasākumi: 1) 8.3.4.specifiskā atbalsta mērķī “Samazināt priekšlaicīgu mācību pārtraukšanu, īstenojot preventīvus un intervences pasākumus”, kurā finansējuma saņēmējs bija valsts pārvaldes iestāde (1 iestāde, kura plānota arī kā finansējuma saņēmējs pasākumā “Integrēta "skola-kopiena" sadarbības programma atstumtības riska mazināšanai izglītības iestādēs”) un 41 pašvaldība (pēc Administratīvi teritoriālās reformas), kas bija iesaistīta kā sadarbības partneri, un 2) 8.3.2.2.pasākumā “Atbalsts izglītojamo individuālo kompetenču attīstībai”, kurā sadarbības partneri bija visas pašvaldības - 43 iestādes (pēc Administratīvi teritoriālās reformas) un finansējuma saņēmējs - valsts pārvaldes iestāde (netiek ieskaitīta atsauces vērtībā, jo netiek plānota šīs iestādes iesaiste pasākumā “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”).  Sasniedzamā rādītāja vērtība uz 31.12.2029.: 38 iestādes (1 valsts pārvaldes iestāde un 37 pašvaldības), kas, noslēdzoties projektiem, būs veicinājušas vienlīdzīgu piekļuvi kvalitatīvai un iekļaujošai izglītībai pašvaldībās, jo īpaši nelabvēlīgā situācijā esošiem bērniem un jauniešiem.  Rādītāja vērtība veidosies no 2 pasākumiem:  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  *Darbības līmenis:* projekts. Kopējā mērķa vērtība veidosies no projekta datiem.  Sasniedzamā rādītāja vērtība uz 31.12.2029.: 1 (viena) iestāde, kas, noslēdzoties projektam, būs veicinājusi vienlīdzīgu pieeju kvalitatīvai un iekļaujošai izglītībai, jo īpaši nelabvēlīgā situācijā esošiem bērniem un jauniešiem.  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  *Darbības līmenis*: projekts. Kopējā mērķa vērtība veidosies no projektu datiem.  Sasniedzamā rādītāja vērtība uz 31.12.2029.: 37 iestādes (pašvaldības), kas, noslēdzoties projektam, būs veicinājušas vienlīdzīgu pieeju kvalitatīvai un iekļaujošai izglītībai, jo īpaši nelabvēlīgā situācijā esošiem bērniem un jauniešiem. |
| **Intervences loģika**  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  Pasākuma ietvaros plānots attīstīt integrētu skola-kopiena pieeju, veicinot starpinstitūciju sadarbību un koordināciju atbalsta sniegšanā, tostarp attīstot vecāku un pedagogu sadarbību, sniedzot atbalstu bērniem un jauniešiem - priekšlaicīgas mācību pārtraukšanas, sociālās atstumtības, kā arī pāridarījumu riskam pakļautiem, bērniem un jauniešiem ar speciālām vajadzībām, mācīšanās traucējumiem, mācīšanās grūtībām, reemigrantiem.  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  Pasākuma ietvaros plānots atbalsts interešu izglītības attīstībai ārpus izglītības iestādēm un bērnu pieskatīšanai, tostarp veicinot sociālās atstumtības riska grupu integrēšanu izglītībā un pasākumu pieejamības nodrošināšanu atbilstoši kopienā esošo bērnu un jauniešu interesēm un vajadzībām.  Pasākumu rezultātā pašvaldības būs veicinājušas vienlīdzīgu piekļuvi kvalitatīvai un iekļaujošai izglītībai, jo īpaši attiecībā uz nelabvēlīgā situācijā esošiem bērniem un jauniešiem. |
| **Iespējamie riski**  **1.pasākums “Integrēta "skola-kopiena" sadarbības programma atstumtības riska mazināšanai izglītības iestādēs”**  Rādītāja neizpildes risks vērtējams kā zems. Ietekmi var radīt reformas vispārējā izglītībā un administratīvi teritoriālās reformas ieviešana. Pasākumi risku mazināšanai tiks vērtēti, ņemot vērā reformas izglītībā un nozares plānošanas dokumentos noteiktās darbības. Projekta īstenošanas uzraudzībai tiks nodrošinātas regulāras projekta uzraudzības sēdes.  **2.pasākums “Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām”**  Rādītāja neizpildes risks vērtējams kā zems. Pasākumi risku mazināšanai tiks vērtēti, ņemot vērā reformas izglītībā un nozares plānošanas dokumentos noteiktās darbības. |
| **Rādītāja sasniegšana** | Rādītājs uzskatāms par sasniegtu, kad ir apstiprināts noslēguma maksājuma pieprasījums, ar kuru tiek apstiprināti arī sasniegtie rādītāji. |

**Informācija par 4.2.3.SAM pasākumu ietvaros plānotajiem intervences kodiem**

|  |  |  |  |  |  |
| --- | --- | --- | --- | --- | --- |
| **Pasākuma Nr.** | **Pasākuma nosaukums** | **Fonds** | **ES fondu finansējums** | **Intervences laukums** | **ES fonda finansējums** |
| 4.2.3.1. | Integrēta "skola-kopiena" sadarbības programma atstumtības riska mazināšanai izglītības iestādēs | ESF | 19 966 500 | **149** | 19 966 500 |
| 4.2.3.2. | Interešu izglītības, brīvā laika un bērnu pieskatīšanas pakalpojumu pieejamības paplašināšana sociālās atstumtības riskam pakļautiem izglītojamajiem un bērniem ar speciālām vajadzībām | ESF | 19 596 750 | **149** | 19 596 750 |
| 4.2.3.3. | Pilsonisko līdzdalību veicinošu kultūras pakalpojumu pieejamības veicināšana | ESF | 1 775 148 | **152** | 1 775 148 |
| 4.2.3.4. | Sekmēt NEET jauniešu integrēšanos izglītībā un nodarbinātībā | ESF | 5 546 250 | **136** | 5 546 250 |

1. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-1)
2. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-2)
3. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-3)
4. unikālas personas [↑](#footnote-ref-4)
5. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-5)
6. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-6)
7. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-7)
8. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-8)
9. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-9)
10. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-10)
11. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-11)